[{"text_idx": "#000007", "text": "Roedd yr wythnos wedi dechrau mewn ffordd hyfryd efo dathliad arbennig yn Maes D ar gyfer pawb sydd wedi cwblhau cymhwyster i fod yn diwtor Cymraeg dros y cwpl o flynyddoedd ddiwethaf."}, {"text_idx": "#000011", "text": "Nesh i fynd efo enillydd y Fedal Ryddiaith, Hallt gan Meleri Wyn James (wedi dechrau yn barod ac wrth fy modd!), Porth y Byddar gan Manon Eames a Y Gwyliau gan Sioned Wiliam. Roedd cymaint o bobl wedi ei argymell i fi gan fod y llyfr wedi cael ei osod yn yr Eidal. A\u2019r teitl yn addas iawn gan fy mod i\u2019n mynd ar fy ngwyliau wythnos yma!"}, {"text_idx": "#000012", "text": "Pan ges i seibiant bach ar o\u0302l gorffen gweithio ar y stondin, roeddwn i wrth fy modd yn mynd o gwmpas y maes ac, fel sy\u2019n digwydd ym mhob Eisteddfod, cwrdd a\u0302 ffrindiau oedd wedi teithio o bob cornel o Gymru."}, {"text_idx": "#000014", "text": "A so\u0302n am y prosiect cyffrous yma, ges i gyfle i ddal i fyny efo fy ffrind Joe Healy, enillydd Dysgwr y Flwyddyn y llynedd. Mae\u2019r ddau ohonom ni wedi bod yn brysur iawn eleni yn ffilmio rhaglen newydd efo Boom Cymru o\u2019r enw Y Si\u0302n."}, {"text_idx": "#000015", "text": "Mae\u2019r rhaglen yn dathlu\u2019r byd celfyddydol a\u2019r si\u0302n creadigol ymysg pobol ifanc, ac mi gawson ni\u2019r cyfle i so\u0302n \u2018chydig bach am y rhaglen ar y maes wrth grwydro o gwmpas a sgwrsio efo pobol fel Nia a Helen."}]